Luccarannal on oma iseloom ja käekiri. Merele avatud väikesed luksuslikud kortermajad ja kolmikvillad võimaldavad tõepoolest ainulaadsest keskkonnast võtta parima. Jalutuskäik kodurannas, SUP lauaga päikeseloojangu nautimine või suvine suplus ei ole siin üksikute privileeg, vaid elu osa. Looduslähedus, arhitektuurne mitmekesisus ning aktiivne eluviis iseloomustavad kogenud arendaja Invego visiooni ja Kuu arhitektide loomingut.
#000000
Luccaranna seob linnaelu ülima mugavuse ühtseks tervikuks looduse hüvedega. Uue ajastu elamurajooni ühendab ainulaadne lineaarpark, mille keskmeks olev jalutustee lookleb sillutatud alade vahel, ületab sillana taimestikuga märgalasid ja viib randa. Hoonete paigutamisel ja ala planeerimisel oleme eriliselt tähelepanu pööranud avaliku ja privaatruumi eraldamisele, andes parimal viisil edasi Kadrioru miljööväärtusliku elukeskkonna tunnetust.
#000002
Luccaranna on väike ja hubane rannapiirkond, mille kodude akendest paistavad pargid ja meri. Kodusid ümbritsevad roostikud ja liigirikkad aasad. Meri on vaid 50 meetri kaugusel ning majade vahelt viib rannani laudtee, mida mööda jalutada, kullerkuppusid noppida ja laevukesi ujutada. Siin ootab sind linnulaul ja puhas õhk. Samas on kogu linnaelu mugavused vaid 7-minutilise autosõidu kaugusel.
#000003
Siin elavad inimesed, kes hindavad samasuguseid väärtusi. Luccaranna kodusid merega ühendav laudtee, ühisalad ning aiad on mõeldud oma inimestele elust mõnu tundmiseks. See on turvaline oaas, kus on piisavalt ruumi avarateks vaadeteks ning varjulised lopsaka haljastusega sopid, et omaette olla. Privaatsed aiad on eraldatud aga hekkide, pinnavormide ja looduslike kiviaedadega. Enamus kodudel on oma rõdud või terrassid, kus perega suveõhtul koos õhtust süüa ja aega veeta.
#000004
Luccaranna kodude ümbruse loodust küll suunatakse, kuid ei piirata üleliia. Majade vahel on autovaba ala, kus saab kõrvuti liikuda nii jala kui jalgrattaga ja ka lindudele jääb pesitsemiseks piisavalt ruumi. Kodude puhkealal saab mängida sulgpalli ja kõksida pinksi, kiikuda, pidada perega piknikku või lihtsalt päevitada.
#000005
Ranna ääres ootab oma inimesi praktiline rannapaviljon, kus saab merest tulles SUP laua ja varbad liivast puhtaks pesta ja lihtsalt terrassil aega veeta. Edasi saab mööda laudteed koduni kasvõi paljajalu jalutada.
#000006
Luccaranna kodudest on mereni jalutada vaid 50 meetrit. Väiksematele on lähipiirkonnas mitmeid lastehoide ning hubasesse Lucca või MEAT restorani jõuab romantilisele õhtusöögile 4-minutilise jalutuskäiguga. Sisseostude jaoks on aga lähim korralik toidupood vaid mõne minuti kaugusel. Siin on Sulle kõik vajalik olemas!
#000007